b'\n_START_ARTICLE_\nLondon\n_START_SECTION_\nZgodovina\n_START_PARAGRAPH_\nMesto so ustanovili Rimljani leta 50 pr. n. \xc5\xa1t. pod imenom Londinium na severni bre\xc5\xbeini Temze. Verjetno je v 2. stoletju n. \xc5\xa1t. postal prestolnica rimske province Britanije. Po padcu rimskega cesarstva je mesto propadlo, V 7. stoletju so Sasi na tem podro\xc4\x8dju ustanovili mesto Lundenwic, ki je postalo njihovo sredi\xc5\xa1\xc4\x8de. V 9. stoletju so ga zavzeli Danci, ki so ga po porazu prepustili Alfredu. V 10. stoletju so ga napadli Normani, proti katerim si je London zagotovil mir s pomo\xc4\x8djo pla\xc4\x8dila. Postopoma se je za\xc4\x8del razvijati v prvo mesto Anglije. Leta 1066 je po porazu Angle\xc5\xbeev pri\xc5\xa1el pod oblast Viljema Osvajalca, ki je v njem zgradil trdnjavo Tower. V mestu je leta 1666 divjal ogromen po\xc5\xbear, ki je uni\xc4\x8dil ve\xc4\x8dino mestnega sredi\xc5\xa1\xc4\x8da. Ponovna izgradnja mesta je trajala okoli 10 let in na za\xc4\x8detku 18. stoletja je bil London \xc5\xbee najve\xc4\x8dje mesto na svetu.'